পাবেল খান চৌধুরী ॥ হবিগঞ্জ ও ব্রাহ্মণবাড়িয়া জেলাকে বিভক্তকারী এক সময়ের প্রমত্তা সোনাই নদী এখন মরে যাওয়ার পথে। নদীর বুকে স্থাপনা নির্মাণ করে দখলে নিয়েছে প্রভাবশালীরা। মাধবপুর উপজেলার সোনাই নদীর ব্রীজের পার্শ্বে নদীর ভিতরে নির্মাণ করা হচ্ছে সায়হাম ফিউচার কমপ্লেক্স। নির্মান কাজ এগিয়ে যাচ্ছে। এ নিয়ে বাপাসহ বিভিন্ন সংগঠন শুরু করে আন্দোলন। বাপা নির্মাণাধীন কমপ্লেক্সের সামনে মানববন্ধন কর্মসূচিও পালন করে। সম্প্রতি কাজের গতি বেড়ে যাওয়ায় বিষয়টি নিয়ে নদী কমিশনে অভিযোগ উত্থাপন করে বাংলাদেশ পরিবেশ আন্দোলন বাপা। বাপা’র অভিযোগের প্রেক্ষিতে বাংলাদেশ নদী কমিশনের একটি উচ্চ পর্যায়ের দল গতকাল বুধবার দুপুরে সোনাই নদী ও নির্মানাধীন স্থাপনা পরিদর্শন করে। বাংলাদেশ নদী কমিশনের চেয়ারম্যান আতাহারুল ইসলাম এর নেতৃত্বে কমিটিতে ছিলেন ভূমি মন্ত্রণালয়ের যুগ্ম-সচিব রফিউল আলম, ...